《送赍诏行人刘公载》
明代·韩雍

圣主覃恩及万方，贤臣捧诏下穷荒。青年文采当时重，白璧声名满路香。

衣锦重还倾寿酒，采诗遥去上封章。荣亲报国平生事，高步行看入庙堂。

作者简介：（1422—1478）明苏州府长洲人，字永熙。正统七年进士，授御史。巡按江西，黜贪墨吏数十人。景泰时擢广东副使，巡抚江西。劾奏宁王朱奠培不法状，后被宁王诬劾，夺官。后再起为大理少卿，迁兵部右侍郎。宪宗立，以牵累贬官。会大藤峡徭、僮等族民众起事，乃改以左佥都御史，参赞军务，督兵镇压。迁左副都御史，提督两广军务。有才略，治军严，而谤议亦易起。为中官所倾轧，乃致仕去。有《襄毅文集》。